CELEX: 62021TN0216
Language: fi
Date: 2021-04-20 00:00:00
Title: Asia T-216/21: Kanne 20.4.2021 – Ryanair ja Malta Air v. komissio

7.6.2021   
            
            
               FI
            
            
               Euroopan unionin virallinen lehti
            
            
               C 217/68
            
         
      Kanne 20.4.2021 – Ryanair ja Malta Air v. komissio
      (Asia T-216/21)
      (2021/C 217/86)
      Oikeudenkäyntikieli: englanti
      
         Asianosaiset
      
      
         Kantaja: Ryanair DAC (Swords, Irlanti) ja Malta Air ltd. (Pietà, Malta) (edustajat: asianajajat F-C. Laprévote, E. Vahida, V. Blanc, S. Rating ja I. Metaxas-Maranghidis)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan vastaajan 4.5.2020 antaman valtiontukipäätöksen SA.57082 (2020/N) – France – COVID-19 – Cadre temporaire 107(3)(b) TFEU – Garantie et prêt d’actionnaire au bénéfice d’Air France (1); ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
                  —
               
               
                  Kantajat ovat myös vaatineet, että niiden kanne käsitellään Euroopan unionin tuomioistuimen perussäännön 23 a artiklan mukaisessa nopeutetussa menettelyssä.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että vastaaja jätti virheellisesti KLM:n ja Air France-KLM:n riidanalaisen päätöksen alan ulkopuolelle.
               
            
                  2)
               
               
                  Toinen kanneperuste, joka perustuu siihen, että vastaaja väärinkäytti toimivaltaansa ja sovelsi virheellisesti SEUT 107 artiklan 3 kohtaa ja tilapäisiä puitteitaan kun se (i) totesi, että tuki kohdistuu vakavaan häiriöön Ranskan taloudessa, (ii) ei arvioinut asianmukaisesti, oliko tuensaaja taloudellisissa vaikeuksissa, (iii) totesi, että osakaslaina oli yhteensopiva silloin sovellettavien väliaikaisten puitteiden kanssa ja piti sitä velkatoimenpiteenä eikä pääomatoimenpiteenä; ja (iv) loukkasi velvollisuuttaan punnita tuen hyötyjä ja sen kaupankäyntiolosuhteille ja vääristymättömän kilpailun ylläpitämiselle aiheuttamia haittoja (eli tasapainotesti).
               
            
                  3)
               
               
                  Kolmas kanneperuste, joka perustuu siihen, että vastaaja loukkasi tiettyjä EUT-sopimuksen määräyksiä ja unionin oikeuden yleisten periaatteita, jotka koskevat syrjintäkieltoa, palvelujen vapaata tarjoamista ja sijoittautumisvapautta, jotka ovat olleet EU:n lentoliikennemarkkinoiden vapautumisen perustana 1980-luvun loppupuolelta saakka (2). Lentoliikennemarkkinoiden vapautuminen EU:ssa on mahdollistanut aidosti yleiseurooppalaisten halpalentoyhtiöiden kasvun. Kuitenkin voidaan katsoa, että vastaaja jätti huomioimatta koronakriisin tällaisille yleiseurooppalaisille lentoyhtiöille aiheuttaman vahingon ja niiden roolin Ranskan lentoyhteyksille hyväksymällä sen, että Ranska varaa tuen Air Francelle. Kantajat esittävät myös, että SEUT 107 artiklan 3 kohdan b alakohdassa määrätään poikkeuksesta SEUT 107 artiklan 1 kohdassa asetettuun valtiontukien kieltoon, mutta siinä ei määrätä muita EUT-sopimuksen sääntöjä ja periaatteita koskevasta poikkeuksesta.
               
            
                  4)
               
               
                  Neljäs kanneperuste, joka perustuu siihen, että vastaaja ei aloittanut muodollista tutkintamenettelyä vakavista vaikeuksista huolimatta ja loukkasi kantajien menettelyllisiä oikeuksia.
               
            
                  5)
               
               
                  Viides kanneperuste, joka perustuu vastaajan perusteluvelvollisuuden loukkaamiseen.
               
            
         (1)  EUVL 2021, C 50, s. 3.
      
         (2)  Lentoliikenteen harjoittamisen yhteisistä säännöistä yhteisössä 24.9.2008 annettu Euroopan parlamentin ja neuvoston asetus (EY) N:1008/2008 (uudelleen laadittu toisinto) (ETAn kannalta merkityksellinen teksti) (EUVL 2008, L 293, s. 3).